სატვირთო სადგური

სატვირთო სადგური — რკინიგზის ქსელის გამყოფი პუნქტი, რომელიც ასრულებს სატვირთო და კომერციულ ოპერაციებს  ტვირთებით და სატვირთო ვაგონებით, რაც დაკავშირებულია ტვირთის ტრანსპორტირებისთვის მიღებასთან, აწონვასთან, შენახვასთან, დატვირთვასთან, დაცლასთან, დახარისხებასა და ტვირთის გაცემასთან, კონტეინერების დამუშავებასთან, გადამზიდი დოკუმენტების გაფორმებასთან, გადამცემი სატვირთო მატარებლებისა და გამგზავნი მარშრუტების ფორმირებასთან, სატვირთო ფრონტზე ვაგონების მიწოდებისას და მათი გამოტანისას სამანევრო სამუშაოების წარმოებასთან, ასევე სხვა ტექნიკურ ოპერაციებთან.

გადაზიდვების განხორციელებისას, ხასიათზე და სატვირთო ოპერაციების შესრულების ტექნოლოგიის მოთხოვნებზე დამოკიდებულებით, სატვირთო სადგურები სპეციალიზირდება:
 დამტვირთავი — მასიური დატვირთვისას;
 დამცლელი — მასიური დაცლისას;
 გადასატვირთი — ტრანსპორტის ერთი სახეობიდან მეორეზე გადატვირთვის დროს.

დამტვირთავი სადგურების შემადგენლობაში მყოფი ტვირთის სხეობებზე დამოკიდებულებით გამოიყოფა თხევადი ტვირთის სადგურები, რომლებიც ახორციელებენ ტვირთების ჩამოსხმას ცისტერნებში. რკინიგზის სადგურებს, რომლებიც ახორციელებენ საზღვაო ან სამდინარო ნავსადგურების უშუალო მომსახურებას ქვიათ პორტისპირები, სადგურებს, რომლებიც ახორციელებენ ვიწროლიანდაგიანი რკინიგზის ვაგონებიდან ფართელიანდაგიანი რკინიგზის ვაგონებში გადატვირთვას ქვიათ გადამტვირთავები. 

სატვირთო სადგურებს, რომლებსაც გააჩნიათ განსაკუთრებული მოთხოვნები სატვირთო ოპერაციების შესრულების ტექნოლოგიასთან, აქვთ ორმაგი დასახელება, მაგალითად — სატვირთო-პორტისპირა.

ლიტერატურა
 Железнодорожный транспорт: энциклопедия / гл. ред. Н. С. Конарев. — М.: Большая российская энциклопедия, 1994. — 559 с. — ISBN 5-85270-115-7.

*
კატეგორია:სატვირთო გადაზიდვები